Լաւրովի համաձայն, Ռուսիա շահագրգռուած է, որ այն երկիրները, որոնց հետ Մոսկուա դաշնակցային յարաբերութիւններ եւ ռազմավարական գործընկերութիւն ունի, ըլլան կայուն: «Այդ երկիրներուն կայունութիւնը անհրաժեշտ է, որպէսզի ներքին գործընթացները զարգանան Սահմանադրութեան համապատասխան, եւ բարենպաստ պայմաններ ստեղծուին` տնտեսութեան զարգացման եւ ընկերային մարզի բարելաւման համար», հաստատեց ան: